**SVEUČILIŠTE JOSIPA JURJA STROSSMAYERA U OSIJEKU**

**KATOLIČKI BOGOSLOVNI FAKULTET U ĐAKOVU**

raspisuje

**NATJEČAJ**

**za izbor**

1. **jednog zaposlenika/zaposlenice na suradničko radno mjesto višeg asistenta iz znanstvenog područja Humanističkih znanosti, znanstvenog polja teologija (znanstvena grana biblijska teologija) na određeno vrijeme u punom radnom vremenu**
2. **jednog zaposlenika/zaposlenice na suradničko radno mjesto asistenta iz znanstvenog područja Humanističkih znanosti, znanstvenog polja teologija (znanstvena grana liturgika) na određeno vrijeme u punom radnom vremenu**
3. **jednog zaposlenika/zaposlenice na radno mjesto III. vrste – radnik III. vrste – Domar u Tajništvu fakulteta na neodređeno vrijeme u punom radnom vremenu**

Svi kandidati Natječaja moraju ispunjavati opće uvjete propisane Zakonom o radu („*Narodne novine*“, br. 93/14., 127/17., 98/19., 151/22. i 64/23.).

**Kandidati natječaja pod točkom 1.** osim općih uvjeta moraju ispunjavati uvjete propisane člankom 39. stavkom 7. i člankom 44. stavkom 2. Zakona o visokom obrazovanju i znanstvenoj djelatnosti („*Narodne novine*“, br. 119/22.), člankom 123. stavkom 5. i člankom 130. stavkom 2. Statuta Sveučilišta Josipa Jurja Strossmayera u Osijeku, člankom 48. stavkom 5. Statuta Katoličkog bogoslovnog fakulteta u Đakovu Sveučilišta Josipa Jurja Strossmayera u Osijeku i člankom 29. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku.

Kandidati Natječaja podnose prijavu na Natječaj uz obvezno priloženu dokumentaciju prema propisanom obrascu za prijavu **Obrazac br. 5.** **– Prijava na natječaj za izbor na suradničko radno mjesto višeg asistenta** koji je objavljen na mrežnoj stranici Katoličkog bogoslovnog fakulteta u Đakovu <https://www.djkbf.unios.hr/hr/fakultet/dokumenti-obrasci-i-sjednice/category/18-nastavnici>.

Za kandidate Natječaja koji su strani državljani potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike (C2). U slučaju izbora strani državljanin prije zasnivanja radnog odnosa mora izvršiti priznavanje inozemne obrazovne kvalifikacije.

Kandidati Natječaja koji ispunjavaju formalne uvjete natječaja, obvezni su pristupiti razgovoru (intervjuu) radi dodatne provjere znanja i motivacije pred Stručnim povjerenstvom, a o mjestu i vremenu održavanja razgovora (intervjua) bit će obaviješteni putem elektroničke pošte. Za kandidate koji ne pristupe razgovoru (intervjuu), smatrat će se da su povukli prijavu na natječaj i neće se smatrati kandidatima natječaja.

Kandidati natječaja obvezni su priložiti prijavu na natječaj i dokaze o ispunjavanju uvjeta u elektroničkom obliku.

**Kandidati natječaja pod točkom 2.** osim općih uvjeta moraju ispunjavati uvjete propisane člankom 39. stavkom 4. i 6. i člankom 44. stavkom 1. Zakona o visokom obrazovanju i znanstvenoj djelatnosti („Narodne novine“ br. 119/22.), člankom 123. stavkom 3. i 4. i člankom 130. stavkom 1. Statuta Sveučilišta Josipa Jurja Strossmayera u Osijeku, člankom 48. stavkom 3. i 4. Statuta Katoličkog bogoslovnog fakulteta u Đakovu i člankom 26. Pravilnika o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku.

Kandidati Natječaja podnose prijavu na Natječaj uz obvezno priloženu dokumentaciju prema propisanom obrascu za prijavu **Obrazac br. 4.** **– Prijava na natječaj za izbor na suradničko radno mjesto asistenta** koji je objavljen na mrežnoj stranici Katoličkog bogoslovnog fakulteta u Đakovu <https://www.djkbf.unios.hr/hr/fakultet/dokumenti-obrasci-i-sjednice/category/18-nastavnici>.

Za kandidate Natječaja koji su strani državljani potrebno je priložiti dokaz o poznavanju hrvatskog jezika u skladu sa Zajedničkim europskim referentnim okvirom za jezike (C2). U slučaju izbora strani državljanin prije zasnivanja radnog odnosa mora izvršiti priznavanje inozemne obrazovne kvalifikacije.

Kandidati Natječaja koji ispunjavaju formalne uvjete natječaja, obvezni su pristupiti razgovoru (intervjuu) radi dodatne provjere znanja i motivacije pred Stručnim povjerenstvom, a o mjestu i vremenu održavanja razgovora (intervjua) bit će obaviješteni putem elektroničke pošte. Za kandidate koji ne pristupe razgovoru (intervjuu), smatrat će se da su povukli prijavu na natječaj i neće se smatrati kandidatima natječaja.

Kandidati natječaja obvezni su priložiti prijavu na natječaj i dokaze o ispunjavanju uvjeta u elektroničkom obliku.

Zakon o visokom obrazovanju i znanstvenoj djelatnosti, Statut Sveučilišta Josipa Jurja Strossmayera u Osijeku, Statut Katoličkog bogoslovnog fakulteta u Đakovu Sveučilišta Josipa Jurja Strossmayera u Osijeku i Pravilnik o provedbi postupka izbora/reizbora na znanstveno-nastavna, umjetničko-nastavna, nastavna, suradnička i stručna radna mjesta na Sveučilištu Josipa Jurja Strossmayera u Osijeku te Obrasci 4. i 5. objavljeni su na mrežnoj stranici Katoličkog bogoslovnog fakulteta u Đakovu <https://www.djkbf.unios.hr/hr/fakultet/dokumenti-obrasci-i-sjednice>.

**Kandidati natječaja pod točkom 3.** su osim općih uvjeta propisanih Zakonom o radu, dužni ispunjavati sljedeće uvjete:

* završena srednja škola
* 6 mjeseci radnog iskustva.

Kandidati su obvezni priložiti:

* vlastoručno potpisanu prijavu na natječaj (koja obavezno sadrži i e-adresu)
* životopis
* izvornik ili ovjerenu presliku svjedodžbe
* presliku identifikacijske isprave
* elektronički zapis o podacima osiguranja HZMO-a (e-radna knjižica), ne stariji od dana objave ovog natječaja
* dokaz o radnom iskustvu
* potpisan obrazac privole o obradi osobnih podataka.

Kandidati natječaja prijavu i dokumentaciju predaju u dva (2) primjerka (jedan primjerak dokumentacije sadrži izvornik ili ovjerenu presliku dokumenata, a drugi primjerak dokumentacije potrebno je predati isključivo u preslici).

Opis radnog mjesta III. vrste – radnik III. vrste - Domar u Tajništvu Katoličkog bogoslovnog fakulteta u Đakovu na neodređeno vrijeme u punom radnom vremenu objavljen je na mrežnoj stranici Katoličkog bogoslovnog fakulteta u Đakovu (https://www.djkbf.unios.hr/hr/obavijesti/item/1717-natjecaj-radna-mjesta-2024-09).

Kandidati Natječaja koji ispunjavaju formalne uvjete natječaja i koji su uz vlastoručno potpisanu prijavu na natječaj priložili obvezujuću dokumentaciju moraju pristupiti pisanoj provjeri znanja i razgovoru (intervjuu) radi dodatne provjere znanja i motivacije pred Stručnim povjerenstvom, a o mjestu i vremenu održavanja pisanog testiranja i razgovora (intervjua), kao i sadržaju i načinu testiranja te pravnim i drugim izvorima za pripremu kandidata, bit će obaviješteni putem mrežne stranice Katoličkog bogoslovnog fakulteta u Đakovu <http://www.djkbf.unios.hr/hr/obavijesti>. Za kandidate koji ne pristupe pisanoj provjeri znanja i razgovoru (intervjuu), smatrat će se da su povukli prijavu na natječaj i neće se smatrati kandidatima natječaja.

Kandidati koji se na temelju posebnih propisa: Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21.), članka 48. Zakona o civilnim stradalnicima iz Domovinskog rata („Narodne novine“ br. 84/21.) i članka 48.f Zakona o zaštiti vojnih i civilnih invalida rata („Narodne novine“ br. 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/12. i 98/19.), članak 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18. i 32/20.), pozivaju na pravo prednosti pri zapošljavanju obvezni su u prijavi na natječaj pozvati se na pravo prednosti i priložiti propisanu dokumentaciju u skladu s posebnim zakonom. Za kandidate koji se u prijavi na natječaj pozivaju na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19. i 84/21.) i Zakona o civilnim stradalnicima iz Domovinskog rata („Narodne novine“ br. 84/21.), na poveznici za stranicu Ministarstva hrvatskih branitelja navedeni su dokazi potrebni za ostvarivanje prava prednosti pri zapošljavanju: <https://branitelji.gov.hr/zaposljavanje-843/843>.

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18., 32/20.) u prijavi na natječaj dužni su se pozvati na to pravo te priložiti sve dokaze o ispunjavanju traženih uvjeta, kao i dokaz o invaliditetu. Dokazom o invaliditetu smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom koji se vodi pri Hrvatskom zavodu za mirovinsko osiguranje <https://mrosp.gov.hr/najcesca-pitanja-i-odgovori-7348/zakon-o-profesionalnoj-rehabilitaciji-izaposljavanju-osoba-s-invaliditetom-7475/pod-kojim-uvjetima-osobe-s-invaliditetom-ostvaruju-prednostpri-zaposljavanju-7477/7477> .

Kandidati koji se pozivaju na pravo prednosti pri zapošljavanju, ostvaruju pravo prednosti u odnosu na ostale kandidate, samo pod jednakim uvjetima.

Na Natječaj se pod jednakim uvjetima mogu prijaviti osobe oba spola.

Kandidatima prijavljenima na Natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz javnog natječaja. Potpunom prijavom smatra se prijava koja sadrži sve podatke i priloge navedene u ovom natječaju i koja je vlastoručno potpisana od kandidata koji je podnio prijavu na javni natječaj. Nepravovremene i nepotpune prijave neće se razmatrati.

**Rok prijave na Natječaj pod točkom 1. i 2. je 30 dana od dana objave natječaja u Narodnim novinama.**

**Prijave na Natječaj pod točkom 1. s dokazima o ispunjavanju uvjeta podnose se u roku od trideset (30) dana od dana objave** Natječaja u „Narodnim novinama“ u elektroničkom obliku na adresu: [pisarnica@djkbf.hr](mailto:pisarnica@djkbf.hr) s naslovom **„Prijava na natječaj za višeg asistenta“**.

**Prijave na Natječaj pod točkom 2. s dokazima o ispunjavanju uvjeta podnose se u roku od trideset (30) dana od dana objave** Natječaja u „Narodnim novinama“ u elektroničkom obliku na adresu: [pisarnica@djkbf.hr](mailto:pisarnica@djkbf.hr) s naslovom **„Prijava na natječaj za asistenta“**.

**Rok prijave na Natječaj pod točkom 3. je 8 dana od dana objave natječaja u Narodnim novinama.**

**Prijave na Natječaj pod točkom 3. s dokazima o ispunjavanju uvjeta podnose se u roku od osam (8) dana od dana objave** **Natječaja u „Narodnim novinama“**  na adresu: Sveučilište Josipa Jurja Strossmayera u Osijeku, Katolički bogoslovni fakultet u Đakovu, Petra Preradovića 17, 31400 Đakovo, s naznakom **„Prijava na natječaj – radnik III. vrste - Domar u Tajništvu fakulteta“**.

Svi kandidati Natječaja bit će obaviješteni o rezultatima Natječaja najkasnije u roku od petnaest (15) dana od dana njegova dovršetka. Katolički bogoslovni fakultet u Đakovu zadržava pravo obavijestiti sve kandidate Natječaja i putem elektroničke pošte.

Prijavom na Natječaj kandidat daje privolu da se svi njegovi osobni podatci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka, posebno s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Svi kandidati obvezni su priložiti potpisan i popunjen Obrazac Privole koji je objavljen je na mrežnoj stranici Katoličkog bogoslovnog fakulteta u Đakovu <https://www.djkbf.unios.hr/hr/fakultet/dokumenti-obrasci-i-sjednice/category/18-nastavnici>. Kandidati Natječaja koji ne prilože potpisanu Privolu smatrat će se da imaju nepotpunu prijavu na Natječaj.

KLASA: 112-01/24-01/01

URBROJ: 2121-32-01-24-01

Đakovo, 4. rujna 2024.